2001/7/EY: Komission päätös, tehty 19 päivänä joulukuuta 2000, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset annetun neuvoston direktiivin 92/118/ETY liitteessä I olevan 14 luvun muuttamisesta (ETA:n kannalta merkityksellinen teksti) (tiedoksiannettu numerolla K(2000) 3866)



Virallinen lehti nro L 002 , 05/01/2001 s. 0027 - 0027



Komission päätös, tehty 19 päivänä joulukuuta 2000, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset annetun neuvoston direktiivin 92/118/ETY liitteessä I olevan 14 luvun muuttamisesta (tiedoksiannettu numerolla K(2000) 3866) (ETA:n kannalta merkityksellinen teksti) (2001/7/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY(1) liitteessä A olevassa I luvussa mainittujen erityisten yhteisön säädösten kyseiset vaatimukset annetun neuvoston direktiivin 92/118/ETY, sellaisena kuin se on viimeksi muutettuna komission päätöksellä 1999/724/EY(2), ja erityisesti sen 15 artiklan, sekä katsoo seuraavaa: (1) Saksankielisen tekstin ja muunkielisten tekstien välillä on käsittelemättömän lannan raja-aluekauppaa koskevia käännöseroja, jotka olisi selvitettävä. Samalla voidaan parantaa tällaisten siirtojen valvontaa mahdollisten tautiriskien varalta. (2) Raja-aluekaupassa olisi otettava huomioon jäsenvaltioiden tautitilanne. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan neuvoston direktiivin 92/118/ETY liitteessä I olevan 14 luvun I osan A kohdan 1 kohdan a alakohta seuraavasti: "1. a) Muiden eläinlajien kuin siipikarjan ja hevoseläinten käsittelemättömällä lannalla käytävä kauppa on kielletty, lukuun ottamatta lantaa, joka tulee alueelta tai tilata, johon ei sovelleta rajoituksia vakavan tartuntataudin vuoksi ja on tarkoitettu levitettäväksi toimivaltaisten viranomaisten valvonnassa noin 20 kilometrin säteellä kahden jäsenvaltion välisen rajan molemmin puolin sijaitseville maille, jotka muodostavat osan samasta tilasta tai jotka kuuluvat samaan tilaan, vaikka tila sijaitsisi erillään. Tilan omistajan on pidettävä kirjaa tällaisista raja-aluesiirroista, jotta ne voidaan hyväksyä. Toimivaltaisen viranomaisen on pidettävä kirja tällaisista hyväksytyistä tiloista." 2 artikla Tätä päätöstä sovelletaan 1 päivästä tammikuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 2000. Komission puolesta David Byrne Komission jäsen (1) EYVL L 62, 15.3.1993, s. 49. (2) EYVL L 290, 12.11.1999, s. 32.